
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1304 


24 Ιουνίου 1999 


ΑΠΟΦΑΣΕΙ Σ 

Αριθ. 5023 

Έγκριση Οργανισμού Εσωτερικής Υπηρεσίας Δήμου 
Παρελίων Ν. Κέρκυρας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκαν με τις όμοιες του άρθρου 26 του Ν. 
1832/89 και της παρ. 5 του άρθρου 8 του Ν. 2307/95, σε 
συνδυασμό με τις διατάξεις των παρ. 2 και 3 του άρθρου 
18 του Ν. 2539/97 όπως αντικαταστάθηκαν της παρ. 2 με 
τις όμοιες της παρ. 1 του άρθρου 13του Ν. 2672/98 

2. Τις διατάξεις του Ν. 2190/94 και των Π.Δ. 37 Α/97 και 
22/90. 

3. Τις αριθμ. 19/1999 (Πρακτικό 5 - Θέμα 3ο/29-3-1999) 
απόφαση του Δημοτικού Συμβουλίου του Δήμου Παρε¬ 
λίων Νομού Κέρκυρας περί ψήφισης Οργανισμού Εσωτε¬ 
ρικής Υπηρεσία τους, αποφασίζουμε: 

Εγκρίνουμε την υπ. αρ. 19/1999 απόφαση του Δ.Σ. του 
Δήμου Παρελίων του Νομού Κέρκυρας με την οποία τού¬ 
το ψηφίζει τον Οργανισμό Εσωτερικής Υπηρεσίας ως 
εξής: 

ΚΕΦΑΛΑΙΟ Α' 

1. ΔΙΑΡΘΡΩΣΗ 

1.1. Τμήμα υποστήριξης αιρετών οργάνων 

• Γραφείο Δημάρχου και Δημοσίων Σχέσεων 

• Γραμματεία Δημοτικού Συμβουλίου και Επιτροπών 

• Γ ραφείο Χρηματοδοτικών Προγραμμάτων και Τεκμη¬ 
ρίωσης 

• Γ ραφείο Οργάνωσης Ανθρώπινου δυναμικού και Μη¬ 
χανοργάνωσης 

• Γ ραφείο Δημοτικής Περιουσίας και Νομικής Υποστή¬ 
ριξης 

• Γ ραφείο ειδικών συνεργατών 

1.2. Τμήμα Διοικητικών Υπηρεσιών 

• Γ ραμματεία 

• Γ ραφείο Δημοτικής Κατάστασης - Ληξιαρχείο - Εκλο¬ 
γές 

• Γραφείο Προσωπικού 

• Γραφείο Διοικητικών Θεμάτων και Δημοτικής Αστυνο¬ 
μίας 


1.3. Τμήμα Οικονομικών Υπηρεσιών 

• Γ ραφείο Προγραμματισμού - Προϋπολογισμού 

• Γ ραφείο Διαχείρισης 
•Ταμειακή Υπηρεσία 

1.4. Τμήμα Τεχνικών Υπηρεσιών 

• Γ ραφείο Μελετών - Κατασκευών 

• Γ ραφείο Χωροταξίας - Περιβάλλοντος 

• Γ ραφείο Συνεργείων 

1.5. Τμήμα Κοινωνικών Υπηρεσιών 

• Γ ραφείο Υγειονομικό και Πρόνοιας 

• Γ ραφείο Νεολαίας και Πολιτισμού 

• Γ ραφείο Εργασίας 

1.6. Τμήμα Παραγωγικών Δραστηριοτήτων 

• Γραφείο Γεωργικής ανάπτυξης και Αλιείας 

• Γραφείο Τουρισμού 

2. ΠΕΡΙΕΧΟΜΕΝΟ ΥΠΗΡΕΣΙΩΝ 

2.1 ΤΜΗΜΑ ΥΠΟΣΤΗΡΙΞΗΣ ΑΙΡΕΤΩΝ ΟΡΓΑΝΩΝ 

2.1.1. Γ ραφείο Δημάρχου και Δημοσίων σχέσεων 
•Αλληλογραφία Δημάρχου 

•Αρχείο Δημάρχου 

• Αρχείο αποφάσεων Δημάρχου και Συλλογικών Οργάνων 
•Συναντήσεις και επαφές Δημάρχου. 

• Παρακολούθηση τύπου και τήρηση αρχείου τύπου 

• Έκδοση δελτίων τύπου 

• Επιμέλεια ανακοινώσεων και εκπομπών Δήμου 

• Φιλοξενία επισκεπτών 

• Οργάνωση ταξιδιών αντιπροσωπειών δήμου 

• Δημοσίευση Διακηρύξεων 

• Γραμματειακή στήριξη Δημαρχιακής Επιτροπής 
•Τήρηση αρχείου εκπροσώπων Δήμου σε φορείς 

• Παρακολούθηση ποιότητας εξυπηρέτησης πολιτών 

• Οργάνωση ενημερωτικών συνεδρίων και εκδηλώσεων 

• Ενημέρωση επισκεπτών δήμου 

• Ενημέρωση δημοτών 

2.1.2. Γ ραμματεία Δημοτικού Συμβουλίου και Επιτροπών 

• Γραμματειακή στήριξη Προέδρου Δημ. Συμβουλίου 
•Σύνταξη Ημερήσιας διάταξης Δημ. Συμβουλίου 

• Συγκέντρωση και διανομή εισηγήσεων για Δημ. Συμ¬ 
βούλιο 

• Πρακτικά Δημοτικού Συμβουλίου 

• Κοινοποίηση αποφάσεων Δημ. Συμβουλίου σε υπηρε¬ 
σίες και ενδιαφερομένους 

• Γ ραμματειακή υποστήριξη Δημοτικών Επιτροπών και 
Τοπικών Συμβουλίων 

2.1.3. Γραφείο Χρηματοδοτικών Προγραμμάτων και 
Τεκμηρίωσης 

• Παρακολούθηση Προγραμμάτων Ε.Ε. και Εθνικών και 
ενημέρωση υπηρεσιών Δήμου και Δημοτών 

• Κατάρτιση προτάσεων Δήμου για ένταξη 

• Συνεργασία με υπηρεσίες άλλων φορέων σχετικά με 
προγραμματισμό 

• Συγκέντρωση στατιστικών στοιχείων και πληροφο¬ 
ριών για τον Δήμο 

• Διερεύνηση πηγών χρηματοδότησης 

2.1.4. Γραφείο Οργάνωσης Ανθρώπινου Δυναμικού και 
Μηχανοργάνωσης 

• Σχεδιασμός και υλοποίηση προγραμμάτων επιμόρ¬ 
φωσης 

• Βελτίωση οργάνωσης Δήμου και θυγατρικών φορέων 
του 

• Σχεδιασμός και υλοποίηση μηχανοργάνωσης υπηρε¬ 
σιών δήμου και θυγατρικών φορέων 

•Φροντίδα για την λειτουργία του Μηχανογραφικού 
συστήματος 

• Παρακολούθηση οργανωτικής κατάστασης και στε- 
λέχωσης υπηρεσιών Δήμου 

2.1.5. Γραφείο Δημοτικής Περιουσίας και Νομική Υπο¬ 
στήριξη 

• Καταγραφή, εξασφάλιση και εκμετάλλευση Δημοτι¬ 
κής περιουσίας 

• Νομική στήριξη όλων των Δημοτικών Υπηρεσιών 

2.1.6. Γραφείο Ειδικών Συνεργατών 

• Διερευνά και συντάσσει μελέτες ή εισηγήσεις για 
οποιοδήποτε θέμα του αναθέσει ο Δήμαρχος. 

• Με εντολή Δημάρχου συνεργάζεται και υποστηρίζει 
το έργο των υπηρεσιών του Δήμου 

2.2. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

2.2.1. Γραμματεία 

• Πρωτοκόλληση εγγράφων 

•Τήρηση γενικού αρχείου και αρχείου διοικητικών υπη¬ 
ρεσιών 

• Γραμματειακή Υπηρεσία - Δακτυλογραφήσεις 

• Διοικητική μέριμνα κτιρίων Δήμου 
•Δημοσιοποίηση αποφάσεων και ανακοινώσεων Δή¬ 
μου 

2.2.2. Γ ραφείο Δημοτικής Κατάστασης - Ληξιαρχείο - 
Εκλογές 

•Τήρηση βιβλίων δημοτολογίου 

• Έκδοση σχετικών πιστοποιητικών 

• Εφαρμογή διατάξεων Δημοτικού κώδικα και Κώδικα 
ιθαγένειας 

•Τήρηση ληξιαρχικού αρχείου - Έκδοση αντιγράφων 
ληξιαρχικών πράξεων και συναφών πιστοποιητικών 

• Ενημέρωση κρατικών υπηρεσιών για ληξιαρχικές με¬ 
ταβολές στο Δήμο 

• Ενημέρωση υπηρεσιών δήμου για ληξιαρχικά γεγονό¬ 
τα που επηρεάζουν τα αρχεία τους 

• Συνεργασία με ληξιαρχεία άλλων ΟΤΑ για ληξιαρχικά 
θέματα 

• Κατάρτιση μητρώου αρρένων τήρηση αρχείου μη¬ 
τρώου αρρένων και συναφών αποφάσεων 

• Κατάρτιση στρατολογικών πινάκων και έκδοση συνα¬ 
φών πιστοποιητικών 

• Διαδικασία εγγραφής αδήλωτων και εξακρίβωσης 
ιθαγένειας 


•Τήρηση απογραφών στρατολογικού ενδιαφέροντος 

• Εφαρμογή εκλογικής νομοθεσίας σε ότι αφορά το Δή¬ 
μο. 

•Έκδοση πιστοποιητικών για εκλογικά βιβλιάρια 

• Παράδοση εκλογικών βιβλιαρίων 

•Τήρηση και αναθεώρηση εκλογικών καταλόγων 

•Τήρηση διαδικασιών για την διεξαγωγή πολιτικών γό¬ 
μων 

2.2.3. Γραφείο Προσωπικού 

• Παρακολούθηση νομοθεσίας για θέματα προσωπικού 
του Δήμου με οποιαδήποτε σχέση εργασίας. 

• Διαδικασίες πρόσληψης, απόλυσης, μετακινήσεων 
και υπηρεσιακών μεταβολών όλου του προσωπικού του 
Δήμου. 

•Διαδικασίες ελέγχου παρουσίας, αδειών, αξιολόγη¬ 
σης, πειθαρχικού δικαίου όλου του προσωπικού του Δή¬ 
μου. 

•Τήρηση φακέλων προσωπικού του Δήμου και πληρο¬ 
φοριών που αφορούν τις κάθε φύσης αμοιβές του. 

•Έκδοση πιστοποιητικών και βεβαιώσεις υπηρεσιακής 
κατάστασης προσωπικού δήμου. 

•Συγκέντρωση στοιχείων μεταβολών του προσωπικού, 
οικονομικών παροχών και καταλογισθέντων ποσών προ¬ 
σωπικού. 

• Εξαγωγή μισθολογικών καταστάσεων, καταστάσεων 
πληρωμής και αμοιβών προσωπικού και διαβίβασης τους 
στην αρμόδια Ταμειακή Υπηρεσία. 

•Απόδοση κρατήσεων υπέρ τρίτων που αφορούν το 
προσωπικό του δήμου. 

2.2.4. Γραφείο Διοικητικών Θεμάτων και Δημοτικής 
Αστυνομίας 

•Τήρηση και ενημέρωση Νομικού πλαισίου που αφορά 
την λειτουργία του Δήμου 

Διαδικασίες για: 

• α) Χορήγηση αδειών ίδρυσης και λειτουργίας κατα¬ 
στημάτων και επιχειρήσεων 

• β) Χορήγηση αδειών μικροπωλητών, εγκατάστασης 
και λειτουργίας θεάτρων 

•γ) Χορήγηση αδειών λειτουργίας μουσικής σε δημό¬ 
σια κέντρα σύμφωνα με την Α5/3010/85 Υγειονομική διά¬ 
ταξη 

•δ) Χορήγηση αδειών εγκατάστασης και λειτουργίας 
ψυχαγωγικών παιχνιδιών που δεν υπάγονται στον Ν. 
2000/91 

• ε) Επιβολή διοικητικών κυρώσεων σε παραβάτες των 
όρων λειτουργίας καταστημάτων. Διαδικασία - εισήγηση 
για χορήγηση πιστοποιητικών ή βεβαιώσεων που αφο¬ 
ρούν την ακίνητη περιουσία των Δημοτών 

• Εισήγηση επί διοικητικών θεμάτων που αφορούν το 
Δήμο και δεν εμπίπτουν ρητά στις αρμοδιότητες άλλης 
Δημοτικής υπηρεσίας 

•στ) Έλεγχος της εφαρμογής των κανονιστικών απο¬ 
φάσεων που εκδίδει το Δημοτικό Συμβούλιο 

• ζ) Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέτευ¬ 
ση, την ηχορύπανση και την προστασία του περιβάλλο¬ 
ντος. 

• η) Έλεγχος της τήρησης των διατάξεων που αφορούν 
στην λειτουργία των πάσης φύσεως επιτηδευμάτων και 
επαγγελμάτων 

• θ) Έλεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών 

• ι) Έλεγχος της τήρησης των διατάξεων των σχετικών 
με τη χορήγηση αδειών ίδρυσης και λειτουργίας κατα¬ 
στημάτων 

• κ) Έλεγχος της τήρησης των διατάξεων των σχετικών 
με τις διαφημίσεις 

• λ) Παρακολούθηση και υποβοήθηση της κυκλοφο¬ 
ρίας των τροχοφόρων στην περιφέρεια του Δήμου με την 

- αποτροπή γεγονότων που εμποδίζουν την κανονική κίνη¬ 
σή τους (έλεγχος κυκλοφορίας, παρανόμου παρκαρίσμα- 
τος, κ.λπ) 

• μ) Μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κ.λπ) 

• ν) Εντοπισμός και έλεγχος της αυθαίρετης δόμησης 
και τη σχετική ενημέρωση της Υπηρεσίας έκδοσης αδει¬ 
ών για την από κοινού νόμιμη δράση 

• ξ) Εκτέλεση οποιοσδήποτε νέας αρμοδιότητας ανατί¬ 
θεται με νομοθετική ρύθμιση στις υπηρεσίες της δημοτι¬ 
κής αστυνομίας 

2.3. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

2.3.1. Γραφείο Προγραμματισμού - Προϋπολογισμού 

• Συγκέντρωση στοιχείων και κατάρτιση μεσοπρόθε¬ 
σμου και ετήσιου προγραμματισμού προϋπολογισμών 
Δήμου. 

• Παρακολούθηση εξέλιξης προηγουμένων προϋπολο¬ 
γισμών, διερεύνηση αποκλίσεων και εισήγηση διορθωτι¬ 
κών ενεργειών. 

• Σύνταξη απολογισμών και συγκέντρωση απολογιστι¬ 
κών στοιχείων. 

• Ενημέρωση υπηρεσιών δήμου για την εκτέλεση και 
αποκλίσεις του προϋπολογισμού. 

2.3.2. Γ ραφείο Διαχείρισης 

• Παραλαβή και έλεγχος παραστατικών για πληρωμές 
του Δήμου. 

• Έλεγχος επάρκειας αντίστοιχης πίστωσης και έκδοση 
ενταλμάτων πληρωμής. 

• Οικονομική διαχείριση και λογιστική παρακολούθηση 
όλων των προγραμμάτων που μετέχει ο δήμος. 

• Τήρηση αρχείων, βιβλίων και δικαιολογητικών που 
απαιτούνται για το λογιστικό σύστημα του Δήμου. 

• Συγκέντρωση και παροχή στοιχείων που ζητούνται 
από Δημόσιες και Ελεγκτικές υπηρεσίες. 

• Συγκέντρωση στοιχείων για την εξακρίβωση των υπό¬ 
χρεων φυσικών και νομικών προσώπων και του ύψους των 
υποχρεώσεων προς τον Δήμο που προέρχονται από φό¬ 
ρους, εισφορές, τέλη ή δικαιώματα. 

• Δημιουργία και τήρηση αρχείων υπόχρεων και ποσών 
που αποτελούν έσοδα του Δήμου 

• Κατάρτιση βεβαιωτικών καταλόγων υπόχρεων και 
αντιστοίχων ποσών. 

• Ενημέρωση υπόχρεων για την καταβολή οφειλών, τή¬ 
ρηση διαδικασιών προσφυγών για το ύψος των οφειλών 
και οριστικοποίηση βεβαιωτικών καταλόγων. 

• Έκδοση βεβαιώσεων που σχετίζονται με την είσπραξη 
τελών. 

•Τήρηση οικονομικών δοσοληψιών που σχετίζονται με 
όλες πς λειτουργίες του Δήμου πλην μισθοδοσίας προ¬ 
σωπικού. 

2.3.3. Ταμειακή Υπηρεσία 

• Διαμόρφωση και παρακολούθηση των ταμειακών 


προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι- 
ούχρι (π.χ. φορολογική ενημερότητα στην περίπτωση των 
Εταιρειών). 

• Καταγραφή των διενεργούμενών πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύ σης κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

•Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών ή ειδικών προσκλήσεων προς τους 
οφειλέτες του Δήμου. 

•Αρχική ενημέρωση περιοδικού αρχείου οφειλετών κα¬ 
τά οφειλέτη όπου αναγράφονται τα οφειλόμεναποσά ανά 
κατηγορία προσόδου. 

• Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

•Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημό- 
σιες/Ελεγκτικές υπηρεσίες, σύμφωνα με τις διαδικασίες 
που ισχύουν εκάστοτε. 

2.4. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

2.4.1. Γραφείο Μελετών - Κατασκευών 

• Εκπόνηση μελετών των πόσης φύσεως έργων του Δή¬ 
μου 

• Επίβλεψη των μελετών που ανατίθενται σε ιδιώτες με¬ 
λετητές 

•Έλεγχος της ποιότητας των μελετών και της τήρησης 
των συμβατικών υποχρεώσεων των μελετητών 

• Έλεγχος και έγκριση των πιστοποιητικών αμοιβής των 
μελετητών 

• Επιβολή ποινικών ρητρών 

• Ετήσιος και μεσοπρόθεσμος προγραμματισμός της 
δραστηριότητας του Δήμου που αφορά έργα και μελέτες 

• Προετοιμασία δημοπράτησης έργων και μελετών, ει¬ 
σηγήσεις σχετικές με διαδικασία δημοπράτησης και ανά¬ 
θεσης προς την Δημαρχιακή Επιτροπή 

• Παρακολούθηση και σύνταξη πινάκων οικονομικής 
εξέλιξης μελετών Δήμου. 

• Επίβλεψη των πάσης φύσεως έργων του Δήμου. 

• Έλεγχος και έγκρισης της ποιότητας κατασκευής των 
έργων και της τήρησης των συμβατικών υποχρεώσεων 
των αναδοχών. 

• Επιβολή ποινικών ρητρών, έλεγχος και έγκριση επιμε¬ 
τρήσεων και πιστοποιήσεων αμοιβής των αναδοχών. 

• Εκτέλεση έργων Δήμου με αντεπιστασία. 

• Παρακολούθηση της χρήσης των τεχνικών μέσων και 
οχημάτων του Δήμου. 

• Παρακολούθηση και σύνταξη πινάκων οικονομικής 
εξέλιξης έργων Δήμου. 

2.4.2. Γραφείο Χωροταξίας - Περιβάλλοντος. 

• Επίβλεψη μελετών χωροταξικού, πολεοδομικού ή πε- 
ριβαλλονπκού περιεχομένου. 

• Έλεγχος τήρησης συμβατικών υποχρεώσεων μελετη¬ 
τών. 

• Επιβολή ποινικών ρητρών. 

• Έλεγχος και έγκριση πιστοποιήσεων αμοιβής μελε¬ 
τητών. 

• Εφαρμογή μελετών χωροταξικού - πολεοδομικού 
σχεδιασμού επί του εδάφους. 

• Τήρηση διαδικασιών και κατάρτιση πράξεων αναλογι¬ 
σμού, προσκυρώσεις, τακτοποιήσεις οικοπέδων. 

• Διαδικασίες απαλλοτριώσεων. 

• Σύνταξη κτηματολογικών διαγραμμάτων. 

• Εκτέλεση τοπογραφικών εργασιών. 

• Επίβλεψη και έγκριση πιστοποιήσεων τοπογραφικών 
μελετών που εκτελούνται από τρίτους 

•Σύνταξη και τήρηση κτηματολογίου Δήμου 

•Τήρηση πολεοδομικού αρχείου Δήμου. 

•Συγκέντρωση στοιχείων, εκπόνηση μελετών περιβαλ¬ 
λοντικού ενδιαφέροντος. 

•Έλεγχος εγκαταστάσεων περιβαλλοντικού ενδιαφέ¬ 
ροντος. 

• Συντονισμός πυροσβεστικών ομάδων Δήμου. 

2.4.3. Γ ραφείο Συνεργείων. 

• Προγραμματισμός δράσης και επίβλεψη έργου συ¬ 
νεργείων. 

• Προγραμματισμός προμήθειας μηχανημάτων και υλι¬ 
κών συνεργείων. 

• Κατασκευή, επισκευή, συντήρηση κτιριακών έργων, 
Δημοτικού φωτισμού, έργων ύδρευσης - αποχέτευσης 
υπαιθρίων χώρων, επισκευή - συντήρηση οδικού δικτύου, 
έργων πρασίνου, επισκευή συντήρηση παιδικών χαρών, 
κοιμητηρίων, καθαριότητα κοινοχρήστων χώρων, απο- 
κομμιδή απορριμμάτων. 

2.5. ΤΜΗΜΑ ΚΟΙΝΩΝΙΚΩΝ ΥΠΗΡΕΣΙΩΝ 

2.5.1. Γ ραφείο Υγειονομικό και Πρόνοιας 

• Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση των υποδομών της πε¬ 
ριοχής του Δήμου σε ζητήματα κοινωνικής πολιτικής, 
πρόνοιας, υγείας. 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση των δημοτών που ανή¬ 
κουν σε διάφορες κοινωνικές ομάδες (νέοι, ηλικιωμένοι, 
γυναίκες, κ.λπ) και κυρίως ομάδων με κίνδυνο αποκλει¬ 
σμού από την αγορά εργασίας. 

• Παρακολούθηση της ποιότητας των παρεχομένων 
υπηρεσιών πρόνοιας, υγείας προς τους δημότες είτε μέ¬ 


σω των Νομικών Προσώπων του Δήμου είτε μέσω άλλων 
τοπικών φορέων. 

•Συνεργασία με τα Νομικά Πρόσωπα του Δήμου που 
ασκούν αρμοδιότητες Κοινωνικής και Πολιτιστικής Πολι¬ 
τικής. 

•Υποβολή προτάσεων σε εθνικά προγράμματα της Ε.Ε. 
Υλοποίηση, παρακολούθηση και αξιολόγηση της υλοποί¬ 
ησής τους. 

•Ανάπτυξη συνεργασιών και συντονισμού με άλλους 
φορείς με σκοπό τη δημιουργία ενιαίας αντίληψης για τις 
ανάγκες και η αποφυγή επικαλύψεων στις υπηρεσίες που 
παρέχουν. Δημιουργία ενός μόνιμου μηχανισμού διασύν¬ 
δεσης και συνεργασίας των φορέων, κρατικών και μη, 
επαγγελματικών και εθελοντικών, εθνικών, περιφερεια¬ 
κών και ευρωπαϊκών που παρέχουν κοινωνικές στα γεω¬ 
γραφικά όρια του Δήμου. 

• Παροχή κοινωνικών και πολιτιστικών υπηρεσιών συ¬ 
μπληρωματικά με τα Νομικά Πρόσωπα. 

2.5.2. Γραφείο Νεολαίας και Πολιτισμού 

•Συγκρότηση και λειτουργία σχολικών επιτροπών και 

δημοτικής επιτροπής παιδείας, διοικητική υποστήριξη 
Δημ. Επιτροπών Παιδείας 

• Εισήγηση κατανομής λειτουργικών δαπανών σχολεί¬ 
ων 

• Συγκέντρωση στοιχείων για θέματα παιδείας, νεολαί¬ 
ας, πολιτισμού 

•Διοικητική στήριξη επιτροπών πολιτισμού και αθλητι¬ 
σμού 

• Σχεδιασμός υλοποίηση προγραμμάτων για την νεο¬ 
λαία, τον πολιτισμό και τον αθλητισμό 

2.5.3. Γ ραφείο Εργασίας 

•Σχεδιασμός και υλοποίηση προγραμμάτων κατάρτι¬ 
σης για τους δημότες 

•Έρευνα συνθηκών εργασίας, δυνατοτήτων δημιουρ¬ 
γίας νέων θέσεων εργασίας 

• Συνεργασία με εργοδότες περιοχής για βελτίωση ερ¬ 
γασιακών θεμάτων 

• Δημιουργία γραφείου εύρεσης εργασίας 

2.6. ΤΜΗΜΑ ΠΑΡΑΓΩΓΙΚΩΝ ΔΡΑΣΤΗΡΙΟΤΗΤΩΝ 

2.6.1. Γ ραφείο γεωργικής ανάπτυξης και αλιείας 

•Δημιουργία αναπτυξιακών σχεδίων για την βελτίωση 

της Πρωτογενούς Πα+ραγωγής 

• Οδηγίες - επιμόρφωση - πληροφόρηση παραγωγών 

•Διαχείριση κοινοτικών και άλλων προγραμμάτων ενί¬ 
σχυσης παραγωγών 

• Σχεδιασμός και υλοποίηση έργων πρασίνου 

• Σχεδιασμός και υλοποίηση αρδευτικών και εγγειοβελ¬ 
τιωτικών έργων σε συνεργασία με τεχνική υπηρεσία 

•Συγκέντρωση - επεξεργασία στοιχείων Πρωτογενούς 
τομέα 

• Σχεδιασμός - επίβλεψη δράσεων δήμου στον Πρωτο¬ 
γενή τομέα από εξωτερικούς μελετητές 

2.6.2. Γ ραφείο Τουρισμού 

• Συγκέντρωση - επεξεργασία στοιχείων για τον τουρι¬ 
σμό, (υποδομή - επισκέπτες) 

• Διοικητική στήριξη Δημοτικής Επιτροπής τουρισμού 

• Σχεδιασμός τουριστικής πολιτικής του Δήμου 

• Σχεδιασμός - Υλοποίηση πολιτικής τουριστικής προ¬ 
βολής του Δήμου και συνεργασία με επιχειρήσεις περιο¬ 
χής για ενιαία προβολή 



ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16903 


• Έλεγχος ποιότητας παρεχόμενων τουριστικών υπη¬ 
ρεσιών σε συνεργασία με την Δημοτική Αστυνομία. 

• Εισήγηση για προβλήματα υποδομών που αφορούν 
τον τουρισμό σε συνεργασία με Τεχνική Υπηρεσία. 

• Επίβλεψη μελετών σχετικών με τον τουρισμό από εξω¬ 
τερικούς μελετητές. 

• Παροχή πληροφοριών σε τουρίστες και τουριστικούς 
παράγοντες. 

ΚΕΦΑΛΑΙΟ Β’ 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ - ΑΠΟΚΕ¬ 
ΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

3. ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗ¬ 
ΛΩΝ 

Με σκοπό την διοικητική εξυπηρέτηση των δημοτών 
των δημοτικών διαμερισμάτων, ανατίθεται σε δημοτικούς 
υπαλλήλους της κατηγορίας ΔΕ, η περιοδική απασχόλη¬ 
σή τους στα Δημοτικά Διαμερίσματα. Η ανάθεση γίνεται 
με απόφαση του Δημάρχου και λαμβάνεται εντός του Ια¬ 
νουάριου κάθε έτους. Η απόφαση καθορίζει: 

- τους συγκεκριμένους υπαλλήλους και τα Δημοτικά 
Διαμερίσματα τα οποία θα απασχολούνται 

- τη συχνότητα απασχόλησής τους σε κάθε Διαμέρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα 

4. ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑ¬ 
ΜΕΡΙΣΜΑΤΑ 

Στα Δημοτικά Διαμερίσματα με πληθυσμό άνω των 
1.000 κατοίκων, είναι δυνατόν να λειτουργούν αποκε¬ 
ντρωμένα Γραφεία. Η δημιουργία των γραφείων, οι αρ- 
μοδιότητές τους και η στελέχωσή τους καθορίζονται με 
απόφαση του Δημάρχου (Βλ. και άρθρο 13). 

ΚΕΦΑΛΑΙΟ Γ’ 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ - ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

5. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής Ενότητας (Τμήματος) 
ευθύνεται έναντι του αμέσως υπερκείμενου διοικητικού 
επιπέδου για την αποτελεσματική και αποδοτική εκτέλεση 
των λειτουργιών της ενότητας, προγραμματίζοντας, ορ¬ 
γανώνοντας, στελεχώνοντας, συντονίζοντας και ελέγχο¬ 
ντας τις επί μέρους δραστηριότητες, έτσι ώστε να εκπλη¬ 
ρώνονται οι περιοδικοί (ετήσιοι και μεσοπρόθεσμοι) στό¬ 
χοι του Δήμου με βάση αντίστοιχα προγράμματα δράσης. 
Ειδικότερα ο Προϊστάμενος: 

•Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με την Οικονομι¬ 
κή Υπηρεσία. 

• Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

• Αποφασίζει και υπογράφει τα σχετικά έγγραφα για τις 
αποφάσεις που αποκεντρώνονται στον υπηρεσιακό μη¬ 
χανισμό μετά από εξουσιοδότηση του Δημάρχου. 

• Μεριμνά για την στελέχωσή, την οργάνωση, τον συ¬ 
ντονισμό και τον έλεγχο των δραστηριοτήτων της διοικη¬ 
τικής ενότητας με τρόπο ώστε να υλοποιούνται αποτελε¬ 


σματικά τα προγράμματα δράσης και οι κατά περίπτωση 
αποφάσεις ή εντολές. 

• Εποπτεύει, αξιολογεί και προσανατολίζει το προσωπι¬ 
κό της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών 
εργασίας και τη διατήρηση αρμονικών εργασιακών σχέ¬ 
σεων. 

• Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 
διατάξεώντου και παρακολουθεί την κανονική εφαρμογή 
των εγκεκριμένων κανονισμών. 

• Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με τις Οικονομικές 
Υπηρεσίες. Καταρτίζει μηνιαίους ή τριμηνιαίους απολογι¬ 
σμούς δράσης και αναφέρει ιεραρχικά για τις υποθέσεις 
που εκκρεμούν και τις αποκλίσεις από τον προγραμματι¬ 
σμό. 

•Συνεργάζεται με την Υπηρεσία Προγραμματισμού για 
την από κοινού διατύπωση κάθε φύσης εισηγήσεων σχε¬ 
τικών με προτάσεις, αξιολόγηση εναλλακτικών λύσεων, 
διατύπωση στόχων, μεθοδολογίας, πολιτικών και προ¬ 
γραμμάτων δράσης που αναφέρονται στις λειτουργίες 
της διοικητικής ενότητας. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του, την χαρα¬ 
κτηρίζει και την διανέμει στις αρμόδιες υπηρεσιακές μο¬ 
νάδες ή υπαλλήλους παρέχοντας τις αναγκαίες οδηγίες 
για τις ενέργειες που πρέπει να γίνουν. 

• Εισηγείται για θέματα αρμοδιότητας των διοικητικών 
μονάδων που εποπτεύει προς τον προϊστάμενο του ανω¬ 
τέρω ιεραρχικά επιπέδου και τα αρμόδια πολιτικά όργανα 
και παρίσταται, εφόσον απαιτηθεί στις συνεδριάσεις συλ¬ 
λογικών οργάνων και επιτροπών. 

• Εχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά επι¬ 
πέδων με ενυπόγραφη πάντοτε σημείωσή του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανωτέρω ιεραρχικά επι¬ 
πέδου. 

• Εχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεών τους προς τα ανώ¬ 
τερα ιεραρχικά επίπεδα. Όλα τα έγγραφα, καταστάσεις, 
κ.λπ του Δήμου μονογραφούνται από τον αρμόδιο υπάλ¬ 
ληλο και θεωρούνται με την μονογραφή τους από τους 
αρμόδιους προϊστάμενους. 

•Δέχεται τους πολίτες και παρέχει τις αναγκαίες διευ- 
κρινήσεις σε περιπτώσεις παραπόνων και διαφορών σχε¬ 
τικών με τις υπηρεσίες που εποπτεύει. Εισηγείται συστή¬ 
ματα ενημέρωσης των δημοτών σχετικά με τις προσφε- 
ρόμενες υπηρεσίες, τα δικαιώματα και τις υποχρεώσεις 
τους έναντι του Δήμου σε συνεργασία με την Υπηρεσία 
Δημοσιότητας και επικοινωνίας. 

• Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής 
μονάδας του σε συνεργασία με τις Διοικητικές και Οικο¬ 
νομικές Υπηρεσίες. 

•Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου για τον συντονισμό και την ολοκλήρωση των λειτουρ¬ 
γιών του Δήμου. 

•Συνεργάζεται με τους φορείς εκτός Δήμου που σχετί¬ 
ζονται με τις λειτουργίες της διοικητικής μονάδας. 

• Είναι υπεύθυνος για την νομιμότητα των ενεργειών 
της διοικητικής μονάδας του. 

• Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και τις εξελίξεις στον τοπικό, ελληνι¬ 
κό και διεθνές περιβάλλον, που έχουν σχέση με τις λει¬ 
τουργίες της διοικητικής ενότητας. Ενημερώνει το προ¬ 
σωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις εξελί¬ 
ξεις του εξωτερικού περιβάλλοντος. 

• Μεριμνά για την βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του δημότη και την 
καλύτερη ανταπόκριση της διοικητικής μονάδας στις το¬ 
πικές ανάγκες. 

6. ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

6.1. ΣΥΜΒΟΥΛΙΟ ΣΥΝΤΟΝΙΣΜΟΥ ΔΗΜΟΤΙΚΩΝ ΥΠΗ¬ 
ΡΕΣΙΩΝ 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Ο τρόπος λειτουργίας του Συμβουλίου Συντονισμού κα¬ 
θορίζεται με απόφαση του Δημάρχου. Στο Συμβούλιο με¬ 
τέχουν οι προϊστάμενοι των Διευθύνσεων και των αυτοτε¬ 
λών μονάδων. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών και η επίλυση διατμημα- 
τικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

•Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

• Τον συντονισμό των επιμέρους δραστηριοτήτων/ενερ- 
γειών των προγραμμάτων δράσης που έχουν ανατεθεί 
στις υπηρεσίες του Δήμου. 

• Την πρόοδο των επιμέρους δραστηριοτήτων/ενεργει- 
ών των προγραμμάτων δράσης. 

•Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

6.2. ΟΛΟΜΕΛΕΙΕΣ ΤΜΗΜΑΤΩΝ ή ΑΥΤΟΤΕΛΩΝ ΓΡΑ¬ 
ΦΕΙΩΝ 

Στο επίπεδο των Τμημάτων ο συντονισμός και η συμμε¬ 
τοχή των υπαλλήλων του Δήμου εξασφαλίζεται με τακτι¬ 
κές συντονιστικές συσκέψεις με αντικείμενο την αλληλο¬ 
ενημέρωση, και την επισήμανση και ανπμετώπιση προ¬ 
βλημάτων των σχετικών λειτουργιών, τη βελτίωση της 
ποιότητας των υπηρεσιών κ.λπ. 

7. ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ 
ΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφήτου ρόλου τους και αποτελούντο βασικόπλαί¬ 
σιο λειτουργίας τους. Λεπτομερέστερες περιγραφές αρ¬ 


μοδιοτήτων μπορούν να γίνουν με την σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε Γραφεία, η λειτουρ¬ 
γία αποκεντρωμένων γραφείων σε Δημοτικά Διαμερίσμα¬ 
τα, οι αρμοδιότητες των υπευθύνων Γ ραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς κανονισμούς λειτουργίας 
που συντάσσονται με απόφαση του Δημάρχου μετά από 
εισήγηση των αρμόδιων προϊσταμένων. 

ΚΕΦΑΛΑΙΟ Δ’ 

ΟΡΓΑΝΙΚΕΣ ΘΕΣΕΙΣ 


Άρθρο 8. 

Ειδικές Θέσεις 

Δύο (2) θέσεις Ειδικού συνεργάτη (άρθρο 67 του Ν. 
1416/84 όπως τροποποιήθηκε με το άρθρο 26 του Ν. 
1832/89 και το άρθρο 12 του Ν. 2130/93 και το άρθρο 57 
του Ν. 2218/94). 

Άρθρο 9. 

Θέσεις Δικηγόρων 

Μία (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του Ν. 1188/81, όπως 
τροποποιήθηκε με το άρθρο 26 του Ν. 1832/89. 

Άρθρο 10. 


Τακτικές Οργανικές Θέσεις 
με σχέση εργασίας δημοσίου δικαίου 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός). Δ, Γ και Β (καταληκτικός). 

- Τα προσόντα διορισμού των θέσεων περιγράφονται 
στο Π.Δ. 37/Α/87 και το Π.Δ. 22/90 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

ΚΛΑΔΟΣ 


ΠΕ 1 Διοικητικών 3 

ΠΕ 3 Πολιτικών Μηχανικών 1 

ΠΕ6 Τοπογράφων Μηχανικών 1 

ΠΕ9 Γεωπόνοι 1 

ΠΕ Περιφερειακής Ανάπτυξης 2 

ΠΕ Περιβαλλοντολόγος 1 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ 


ΤΕ 3 Τεχνολόγοι Πολιτικοί Μηχανικοί 

ΤΕ 4 Τεχνολόγοι Μηχανολόγοι - Ηλεκτρολόγοι 

ΤΕ 11 Επόπτες Δημόσιας Υγείας 

ΤΕ 13 Τεχνολογίας-Γεωπονίας 

ΤΕ 17 Διοικητικού - Λογιστικού 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ 


θέσεις 

(9 Εννέα) 

(τρεις) 

(ένας) 

(ένας) 

(ένας) 

(δύο) 

(ένας) 

Θέσεις 

(Έξι) 

(δύο) 

(ένας) 

(ένας) 

(ένας) 

(ένας) 


Θέσεις 

(23 Είκοσι τρεις) 

ΔΕ 1 Διοικητικοί 

12 

(δώδεκα) 

ΔΕ 14 Ελεγκτές Εσόδων - Εξόδων ΟΤΑ 

1 

(ένας) 

ΔΕ 15 Εισπρακτόρων 

1 

(ένας) 

ΔΕ 23 Ειδικό Προσωπικό 

3 

(τρεις) 

ΔΕ 24 Ηλεκτρολόγων 

1 

(ένας) 

ΔΕ 28 Χειριστών μηχανημάτων έργων 

1 

(ένας) 

ΔΕ 30 Τεχνιτών Γενικά 

1 

(ένας) 

ΔΕ 29 Οδηγών 

2 

(δύο) 

ΔΕ Υδραυλικών 

1 

(ένας) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ 


θέσεις 
(3 τρεις) 

ΥΕ1 Κλητήρων 

1 

(ένας) 

ΥΕ Εργάτες καθαριότητας 

2 

(δύο) 

ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ ΔΙΑΒΑΘΜΙΣΗΣ 
(Β' Μέρους του Ν. 1188/81) 

Κλάδος 


θέσεις 

ΔΕ 1 Διοικηπκών 

6 

(έξι) 


Οι προηγούμενες θέσεις κενούμενες για οποιονδήποτε 
λόγο καταργούνται 

11. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Δεκαοκτώ (18) θέσεις διαφόρων ειδικοτήτων για την 
αντιμετώπιση εποχιακών, περιοδικών, πρόσκαιρων ανα¬ 
γκών (Ν. 2503/97, άρθρο 18, παράγραφος 12) 

12. ΘΕΣΕΙΣ ΠΡΟΪΣΤΑΜΕΝΩΝ 


Στις διοικητικές ενότητες των υπηρεσιών του Δήμου 
προΐσταται μόνιμοι υπάλληλοι των εξής κλάδων: 


Αυτοτελές Γραφείο Υποστήριξης 

Αιρετών Οργάνων 
Τμήμα Διοικητικών Υπηρεσιών 

Τμήμα Οικονομικών Υπηρεσιών 

Τ μήμα Τεχνικών Υπηρεσιών 

Τ μήμα Κοινωνικών Υπηρεσιών 


ΠΕ ελλείψει αυτού ΤΕ 
και ελλείψει 
αυτού ΔΕ 

ΠΕΙ ελλείψει αυτού ΤΕ22 
και ελλείψει αυτού ΔΕ 1 
ΠΕΙ ελλείψει αυτού ΤΕ 17 
και ελλείψει αυτού ΔΕ 
ΠΕ3.ΠΕ4, ΠΕβ,ΠΕΠερι- 
βαλλοντολόγος, και ελλεί 
ψει αυτού ΤΕ3 ή ΤΕ4 ή ΤΕ5 
και ελλείψει αυτού ΔΕ 
ΠΕΙ ήΠΕΠεριφ. Ανάπτυξης, 
ελλείψει αυτού ΤΕ2, ΤΕ3, 
ΤΕ11 

και ελλείψει αυτού ΔΕ 


Τμήμα Παραγωγικών Δραστηριοτήτων ΠΕΙ ή ΠΕ Περιφ. Ανάπτυ 

ξπςη 

ΠΕ9 και ελλείψει αυτού 

ΤΕ13 και 

ελλείψει αυτού ΔΕ 

• Μετακίνηση προϊσταμένου οργανικής μονάδας γίνε¬ 
ται μόνο σε θέση προϊσταμένου οργανικής μονάδας αντί¬ 
στοιχου επιπέδου. 

•Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανωτική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊστάμενων. 

13. ΤΕΛΙΚΕΣ ΔΙΑΤΑΞΕΙΣ 

• Κατά την έναρξη της ισχύος του παρόντος Οργανι¬ 
σμού οι υπηρετούντες στο Δήμο υπάλληλο κατατάσσο¬ 
νται στις αντίστοιχες θέσεις των σχετικών κλάδων 

• Η κατανομή του προσωπικού στις επί μέρους οργανι¬ 
κές μονάδες γίνεται με απόφαση του Δημάρχου, λαμβά- 
νοντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλή¬ 
λων. 

• Η ισχύς του παρόντος Οργανισμού αρχίζει από την 
δημοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛ ΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α.: 
1.11.111.1 = 43.000.000 δρχ. και 0.032.4 = 8.182.470 για 
την κάλυψη της μισθοδοσίας του υπηρετούντος προσω¬ 
πικού. Η μελλοντική επιβάρυνση του προϋπολογισμού 
του Δήμου από την απόφαση αυτή δεν είναι δυνατόν να 
υπολογιστεί. 

Για την σύσταση των θέσεων που προβλέπονται στον 
παρόντα Οργανισμό έχουν ληφθεί υπόψη τα κριτήρια της 
παρ. 3 του άρθρου 18 του Ν. 2539/97. 

Η απόφαση αυτή να δημοσιευθεί στην Εφημερίδα της 
Κυβέρνησης. 


Κέρκυρα, 28 Μαΐου 1999 
Ο Γενικός Γραμματέας Περιφέρειας 
ΚΩΣΤΑΣ ΓΕΩΡΓΑΛΙΔΗΣ 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531)22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081)396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ ' Με *Ρ ι 8 σελίδε ς 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελίδες και άνω αροσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 >■ . 

3.500 >* . 

Γ (Διορισμοί, απολύσεις κ.λπ. Δημ. Υπαλλήλων) 


15.000 >· . 

750 » . 

Δ' (Απαλλοτριώσεις, πολεοδομία κ.λπ.) 


70.000 >· . 

3.500 »* . 

Αναπτυξιακών Πράξεων (Τ.Α.Π.Σ.) 


30.000 ·· . 

1.500 » . 

Ν.Π.Λ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

ί ϊαράρτημα (Προκηρύξεις θέσεων ΔΕΠ κ.τλ.) 


5.000 >· . 

250 >· . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 >· . 

500 >· . 

Ανωτάτου Ειδικού Δικαστηρίου (Α.Ε.Δ.) 


3.000 ·■ . 

150 » . 

Προκηρύξεων ΑΧΕ.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 

--- 1 


ΐ * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

■* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

I Οι υπηρεσίες εξυπηρέτησης των πολιτών λειτουργούν καθημερινά από ΟΒ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









